CELEX: 22013D0075
Language: ro
Date: 2013-05-03 00:00:00
Title: Decizia nr. 75/2013 a Comitetului mixt al SEE din 3 mai 2013 de modificare a anexei II (Reglementări tehnice, standarde, încercări și certificare) la Acordul privind SEE

31.10.2013   
            
            
               RO
            
            
               Jurnalul Oficial al Uniunii Europene
            
            
               L 291/32
            
         DECIZIA NR. 75/2013 A COMITETULUI MIXT AL SEE
   din 3 mai 2013
   de modificare a anexei II (Reglementări tehnice, standarde, încercări și certificare) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European („Acordul privind SEE”), în special articolul 98,
   întrucât:
   
               (1)
            
            
               Regulamentul (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn (1) trebuie încorporat în Acordul privind SEE.
            
         
               (2)
            
            
               Regulamentul delegat (UE) nr. 363/2012 al Comisiei din 23 februarie 2012 privind normele de procedură pentru recunoașterea și retragerea recunoașterii organizațiilor de monitorizare, prevăzute de Regulamentul (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (2) trebuie încorporat în Acordul privind SEE.
            
         
               (3)
            
            
               Regulamentul de punere în aplicare (UE) nr. 607/2012 al Comisiei din 6 iulie 2012 privind normele detaliate referitoare la sistemul due diligence și la frecvența și natura controalelor privind organizațiile de monitorizare prevăzute în Regulamentul (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (3) trebuie încorporat în Acordul privind SEE.
            
         
               (4)
            
            
               Prin urmare, anexa II la Acordul privind SEE ar trebui modificată în consecință,
            
         ADOPTĂ PREZENTA DECIZIE:
   Articolul 1
   În anexa II la Acordul privind SEE, la capitolul XVII, după punctul 9bi [Regulamentul (CE) nr. 308/2008 al Comisiei] se inserează următorul text:
   
               „9c.
            
            
               
                  32010 R 0995: Regulamentul (UE) nr. 995/2010 al Parlamentului European și al Consiliului din 20 octombrie 2010 de stabilire a obligațiilor care revin operatorilor care introduc pe piață lemn și produse din lemn (JO L 295, 12.11.2010, p. 23).
               În sensul prezentului acord, dispozițiile regulamentului se citesc cu următoarele adaptări:
               
                           (a)
                        
                        
                           primul paragraf al articolului 3 nu se aplică statelor AELS;
                        
                     
                           (b)
                        
                        
                           în al doilea paragraf al articolului 3, în privința statelor AELS, cuvintele «anexele A, B sau C la Regulamentul (CE) nr. 338/97» se citesc «părțile relevante ale actelor legislative care pun în aplicare Convenția privind comerțul internațional cu specii ale faunei și florei sălbatice pe cale de dispariție în statul AELS respectiv»;
                        
                     
                           (c)
                        
                        
                           la articolul 8 alineatele (3), (5) și (6), dacă este vorba despre organizațiile de monitorizare ale unui stat AELS și fără a aduce atingere Protocolului 1 la acord, cuvântul «Comisia» se citește «Autoritatea AELS de Supraveghere».
                        
                     
         
               9ca.
            
            
               
                  32012 R 0363: Regulamentul delegat (UE) nr. 363/2012 al Comisiei din 23 februarie 2012 privind normele de procedură pentru recunoașterea și retragerea recunoașterii organizațiilor de monitorizare, prevăzute de Regulamentul (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (JO L 115, 27.4.2012, p. 12).
               În sensul prezentului acord, dispozițiile regulamentului se citesc cu următoarea adaptare:
               Dacă este vorba despre organizațiile de monitorizare ale unui stat AELS și fără a aduce atingere Protocolului 1 la acord, cuvântul «Comisia» se citește «Autoritatea AELS de Supraveghere».
            
         
               9cb.
            
            
               
                  32012 R 0607: Regulamentul de punere în aplicare (UE) nr. 607/2012 al Comisiei din 6 iulie 2012 privind normele detaliate referitoare la sistemul due diligence și la frecvența și natura controalelor privind organizațiile de monitorizare prevăzute în Regulamentul (UE) nr. 995/2010 al Parlamentului European și al Consiliului de stabilire a obligațiilor care revin operatorilor care introduc pe piață lemn și produse din lemn (JO L 177, 7.7.2012, p. 16).
               În sensul prezentului acord, dispozițiile regulamentului se citesc cu următoarea adaptare:
               La articolul 6 alineatul (2) litera (b), dacă este vorba despre organizațiile de monitorizare ale unui stat AELS și fără a aduce atingere Protocolului 1 la acord, cuvântul «Comisia» se citește «Autoritatea AELS de Supraveghere».”
            
         Articolul 2
   Textele Regulamentului (UE) nr. 995/2010, ale Regulamentului delegat (UE) nr. 363/2012 și ale Regulamentului de punere în aplicare (UE) nr. 607/2012 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 4 mai 2013, cu condiția să se fi efectuat toate notificările prevăzute la articolul 103 alineatul (1) din Acordul privind SEE (4).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 3 mai 2013.
      
         
            Pentru Comitetul mixt al SEE
         
         
            Președintele
         
         Gianluca GRIPPA
      
   
   
      (1)  JO L 295, 12.11.2010, p. 23.
   
      (2)  JO L 115, 27.4.2012, p. 12.
   
      (3)  JO L 177, 7.7.2012, p. 16.
   
      (4)  Au fost semnalate obligații constituționale.